9. การจัดการ

1.  โครงสร้างการจัดการ

 โครงสร้างองค์กรของบริษัท ซุปเปอร์บล๊อก จำกัด (มหาชน) ณ วันที่ 31 ธันวาคม 2548 

ณ วันที่ 31 ธันวาคม 2548 บริษัทมีคณะกรรมการบริษัท และคณะอนุกรรมการ ได้แก่
คณะกรรมการบริษัท และ คณะกรรมการตรวจสอบ รายละเอียดดังนี้

(ก) คณะกรรมการบริษัทมีจำนวน 6 ท่าน ประกอบด้วย

  1. นายมีชัย ฤชุพันธุ์ ประธานคณะกรรมการบริษัท และประธานคณะกรรมการตรวจสอบ

  2. นายกำธร อุดมฤทธิรุจ รองประธานคณะกรรมการบริษัท
  และรองประธานคณะกรรมการตรวจสอบ

  3. นางไตรทิพย์ ศิวะกฤษณ์กุล กรรมการบริษัท และกรรมการตรวจสอบ

  4. นายจอมทรัพย์ โลจายะ กรรมการบริษัท และกรรมการผู้จัดการ

  5. นายขุมทรัพย์ โลจายะ กรรมการบริษัทและรองกรรมการผู้จัดการ

  6.. นายโยธิน อึ่งกูล กรรมการบริษัท และรองกรรมการผู้จัดการ

โดยมี นางสาวดวงกมล โรจนนาวิน เป็นเลขานุการคณะกรรมการบริษัท

 

กรรมการผู้มีอำนาจลงนามแทนบริษัท

กรรมการผู้มีอำนาจลงนามแทนบริษัท ประกอบด้วย กรรมการบริษัทสองท่านจาก 3 ท่าน ซึ่งได้แก่
นายจอมทรัพย์ โลจายะ นายขุมทรัพย์ โลจายะ หรือ นายโยธิน อึ่งกูล ลงลายมือชื่อร่วมกัน
และประทับตราสำคัญของบริษัท

 

อำนาจหน้าที่ของคณะกรรมการบริษัท

1.  จัดการบริษัท ตลอดจนปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติของที่ประชุมผู้ถือหุ้น

2.  กำหนดข้อบังคับภายในของบริษัทในเรื่องต่าง ๆ

3.  พิจารณาและอนุมัติแผนธุรกิจและงบประมาณ
    รวมทั้งติดตามดูแลการปฏิบัติการและผลการดำเนินงานของฝ่ายจัดการให้เป็นไปตามแผนธุรกิจและงบประมาณที่วางไว้อย่างมีประสิทธิผล

4.  อนุมัติงบดุลและงบกำไรขาดทุน ณ วันสิ้นสุดรอบบัญชีของบริษัท
    และดูแลให้งบการเงินเป็นไปตามหลักการบัญชีรับรองทั่วไป

5.  ดูแลให้มีการกำกับตรวจสอบ ทั้งจากผู้ตรวจสอบภายใน และผู้สอบบัญชีภายนอก
    ให้ทำหน้าที่อย่างมี ประสิทธิผล

6.  มอบหมายใหกรรมการคนหนึ่งหรือหลายคนปฏิบัติการอยางใดอยางหนึ่งแทนคณะกรรมการ

7.  แต่งตั้งบุคคลอื่นใดให้ดำเนินกิจการของบริษัท ภายใต้การควบคุมของคณะกรรมการ
    หรือมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในเวลาที่คณะกรรมการเห็นสมควร
    และคณะกรรมการอาจยกเลิกเพิกถอน เปลี่ยนแปลงหรือแก้ไขอำนาจนั้นๆ ได้

8.  ประชุมคณะกรรมการ จัดให้มีและเรียกประชุมผู้ถือหุ้น จัดทำรายงานการประชุมคณะกรรมการ
    และรายงานการประชุมผู้ถือหุ้น

9.  กำหนดชื่อกรรมการผู้มีอำนาจลงนามผูกพันบริษัทและประทับตราสำคัญของบริษัท

10. พิจารณาให้ความเห็นชอบโครงสร้างของบริษัท
    นโยบายการบริหารทรัพยากรบุคคลและแผนพัฒนาผู้บริหาร รวมถึงการกำหนดค่าตอบแทน
    และจัดให้มีการประเมินผลการปฏิบัติงานของกรรมการผู้จัดการ

11. พิจารณาการให้ความยินยอมกรณีที่กรรมการคนใดซื้อทรัพย์สินของบริษัท
    หรือขายทรัพย์สินให้แก่บริษัทหรือกระทำธุรกิจกับบริษัท
    ไม่ว่ากระทำในนามของตนเองหรือของบุคคลอื่น

12. จัดทำความเห็นเกี่ยวกับเรื่องต่างๆ ที่เสนอต่อที่ประชุมผู้ถือหุ้น
    รวมถึงความเห็นเพื่อเสนอขออนุมัติการจัดสรรกำไรสุทธิประจำปเปนทุนสำรอง

13. พิจารณาการจ่ายเงินปันผลระหว่างกาล เมื่อบริษัทมีกำไรพอสมควร
    และรายงานให้ที่ประชุมผู้ถือหุ้นทราบในการประชุมคราวต่อไป

  สำหรับการพิจารณาอนุมัติรายการระหว่างกันกับบุคคลที่อาจมีความขัดแย้ง
  โดยอาศัยอำนาจหน้าที่ของคณะกรรมการตามข้อ 1 และ 2 ข้างต้น
  คณะกรรมการจะปฏิบัติตามกรอบการทำรายการระหว่างกันกับบุคคลที่อาจมีความขัดแย้งกัน
  ตามระเบียบคณะกรรมการของบริษัทที่ได้ระบุไว้ในหัวข้อ 9.4 เรื่องการกำกับดูแลกิจการ ข้อ 6
  ความขัดแย้งทางผลประโยชน์

(ข) คณะกรรมการตรวจสอบ มีจำนวน 3 ท่าน ประกอบด้วย

  1. นายมีชัย ฤชุพันธุ์ ประธานคณะกรรมการตรวจสอบ

  2. นายกำธร อุดมฤทธิรุจ รองประธานคณะกรรมการตรวจสอบ

  3. นางไตรทิพย์ ศิวะกฤษณ์กุล กรรมการตรวจสอบ

โดยมี นางสาวดวงกมล โรจนนาวิน เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานใหบริษัทมีการรายงานทางการเงินอยางถูกตองและเปดเผยอยางเพียงพอ

2.  สอบทานให้บริษัทมีระบบการควบคุมภายใน (internal control) และการตรวจสอบภายใน
    (internal audit) ที่เหมาะสมและมีประสิทธิผล

3.  สอบทานการปฏิบัติงานของบริษัทให้เป็นไปตามกฎหมายวาดวยหลักทรัพยและตลาดหลักทรัพย์
    ข้อกำหนดของตลาดหลักทรัพย์แห่งประเทศไทย
    รวมถึงกฎหมายและกฎระเบียบที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

5.  พิจารณาเกี่ยวกับการเปดเผยขอมูลของบริษัทและ / หรือ
    พิจารณาความเหมาะสมในกรณีที่เกิดรายการที่เกี่ยวโยงกันและรายการที่อาจมีความขัดแย้งทางผลประโยชน
    ทั้งนี้การพิจารณาเกี่ยวกับการเปิดเผยข้อมูลและ / หรือ
    การให้ความเห็นตามข้างต้นให้เป็นไปตามหลักการกำกับดูแลกิจการของบริษัท
    (ตามรายละเอียดที่ระบุไว้ในหัวข้อ 9.4 เรื่องการกำกับดูแลกิจการ ข้อ 6
    ความขัดแย้งทางผลประโยชน์) กฏหมายวา ดวยหลักทรัพยและตลาดหลักทรัพย์
    ข้อกำหนดของตลาดหลักทรัพย์แห่งประเทศไทย
    รวมถึงกฎหมายและกฎระเบียบที่เกี่ยวข้องกับธุรกิจของบริษัท

6.  จัดทำรายงานการกำกับดูแลกิจการของคณะกรรมการตรวจสอบโดยเปดเผยไวในรายงานประจำปของบริษัท
    เพื่อนำเสนอต่อผู้ถือหุ้น

7.  ปฏิบัติการอื่นใดตามที่คณะกรรมการบริษัทมอบหมาย
    และด้วยความเห็นชอบจากคณะกรรมการตรวจสอบ

อำนาจหน้าที่ของกรรมการผู้จัดการ

ที่ประชุมผู้ถือหุ้นของบริษัท ครั้งที่ 1/2547 เมื่อวันที่ 29 กันยายน 2547
ได้พิจารณาเกี่ยวกับการกำหนดอำนาจอนุมัติภายในของบริษัท
โดยกำหนดขอบเขตอำนาจหน้าที่ของกรรมการผู้จัดการ ซึ่งมีรายละเอียดที่สำคัญได้ดังนี้

1.  รับผิดชอบในการบริหารงานทั้งปวงของบริษัทตามนโยบายของคณะกรรมการบริษัท

2.  สร้างวิสัยทัศน์และกำหนดพันธกิจ
    เพื่อกำหนดแนวทางการดำเนินงานและพัฒนาองค์กรในระยะยาว

3.  รับผิดชอบผลประกอบการทางธุรกิจและพัฒนาธุรกิจให้ครบวงจร
    เพื่อให้ได้ผลตอบแทนทางเศรษฐศาสตรในอัตราที่เหมาะสมเทียบไดกับธุรกิจที่อยู่ในอุตสาหกรรมเดียวกันในระยะยาว

4.  พัฒนาบริษัทให้ประกอบธุรกิจอย่างมีจรรยาบรรณ ปฏิบัติตามกฎหมาย
    ศีลธรรมและวัฒนธรรมอันดีงาม

5.  พัฒนาองค์กรและบุคลากรให้มีความรู้ความสามารถเต็มศักยภาพ สร้างวัฒนธรรมองค์กร
    จรรยาบรรณ วิชาชีพ

  ทั้งนี้ อำนาจหน้าที่ของกรรมการผู้จัดการข้างต้น
  ไม่รวมถึงการอนุมัติรายการระหว่างบริษัทกับตนเอง
  หรือบุคคลที่อาจมีความขัดแย้งทางผลประโยชน์ หรือบุคคลที่ส่วนได้ส่วนเสีย

  ณ วันที่ 2 มีนาคม 2548 ที่ประชุมผู้ถือหุ้นได้มีมติอนุมัติมอบอำนาจให้คณะกรรมการ
  หรือบุคคลที่คณะกรรมการมอบหมายเป็นผู้กำหนดขอบเขตหน้าที่ความรับผิดชอบของกรรมการผู้จัดการ

 

(ค) เจ้าหน้าที่บริหาร ณ วันที่ 31 ธันวาคม 2548 ประกอบด้วย

   1. นายจอมทรัพย์ โลจายะ กรรมการผู้จัดการ

  2. นายขุมทรัพย์ โลจายะ รองกรรมการผู้จัดการ
  และรักษาการผู้อำนวยการฝ่ายการเงินและบัญชี

  3. นายโยธิน อึ่งกูล รองกรรมการผู้จัดการและรักษาการผู้อำนวยการฝ่ายจัดซื้อ

  4. นายอาทิตย์ อมาตยกุล รองกรรมการผู้จัดการ รักษาการผู้อำนวยการฝ่ายจัดซื้อ

  และรักษาการผู้อำนวยการฝ่ายเทคนิค

  5. นายอภิชัย โภชกปริภัณฑ์ ผู้อำนวยการฝ่ายการตลาด

  6. นายสมบูรณ์ อินเอี่ยว ผู้อำนวยการฝ่ายการขาย

  7. นายอำนาจ บุญชู ผู้อำนวยการฝ่ายโรงงาน

  8. นางสาวรุ่งนภา จันทร์เด่นดวง ผู้อำนวยการฝ่ายตรวจสอบภายใน

9.2 การสรรหากรรมการและผู้บริหาร

 

  (ก) การสรรหากรรมการและผู้บริหาร

บริษัทไม่มีคณะกรรมการสรรหา โดยในการคัดเลือกบุคคลที่ได้รับการแต่งตั้งเป็นกรรมการและ
ผู้บริหาร มีขั้นตอนดังต่อไปนี้

  - คณะกรรมการบริษัท

1)  คณะกรรมการบริษัทประกอบด้วยกรรมการไม่น้อยกว่า 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
    และกรรมการของบริษัทจะต้องเป็นผู้มีคุณสมบัติตามกฎหมายกำหนด

2)  ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

  2.1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2.2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 2.1
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้กับผู้ใดมากน้อยเพียงใดไม่ได้

  2.3) บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาดเพิ่มอีกหนึ่งเสียง

  3) ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งอย่างน้อยหนึ่งในสาม
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสามกรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้ใช้วิธีจับสลากกันว่าผู้ใดจะออก
  ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
  กรรมการที่ออกตามวาระอาจถูกเลือกเข้ามาดำรงตำแหน่งใหม่ก็ได้

  (ข) จำนวนกรรมการที่มาจากบุคคลภายนอกและจากผู้ถือหุ้นรายใหญ่

บริษัทมีกรรมการจำนวน 6 ท่าน ประกอบด้วย กรรมการที่แต่งตั้งจากบุคคลภายนอกจำนวน 3 ราย
และกรรมการที่มาจากผู้ถือหุ้นรายใหญ่ และ/หรือฝ่ายบริหารมีจำนวน 3 ท่าน ประกอบด้วย

  กรรมการที่มาจากภายนอก

  1. นายมีชัย ฤชุพันธุ์

  2. นายกำธร อุดมฤทธิรุจ

  3. นางไตรทิพย์ ศิวะกฤษณ์กุล

  กรรมการที่มาจากผู้ถือหุ้นรายใหญ่และฝ่ายบริหาร

1.  นายจอมทรัพย์ โลจายะ

2.  นายขุมทรัพย์ โลจายะ

  3. นายโยธิน อึ่งกูล

  9.3 ค่าตอบแทนผู้บริหาร

  (ก) ค่าตอบแทนที่เป็นตัวเงิน

  สำหรับปี 2548 บริษัทได้จ่ายค่าตอบแทนกรรมการที่เป็นเบี้ยประชุมให้แก่กรรมการ 6 ท่าน
  จำนวน 1,230,000 บาท

ค่าตอบแทนผู้บริหาร (ค่าตอบแทนของผู้บริหารที่มีรายชื่ออยู่ในเจ้าหน้าที่บริหาร)

+-----------------------------------------+-------------+-------------+
|                                         | จำนวนราย    | จำนวนเงินรวม |
|                                         |             |             |
|                                         |             | (พันบาท)     |
+-----------------------------------------+-------------+-------------+
| เงินเดือน                                 | 6           | 3,101       |
|                                         |             |             |
| โบนัส                                    | 6           | 247         |
|                                         |             |             |
| ค่าตอบแทนอื่น ได้แก่ ค่าใช้จ่ายในการเดินทาง      | 6           | 306         |
| ค่าติดต่อสื่อสาร                             |             |             |
+-----------------------------------------+-------------+-------------+
| รวม                                     | 6           | 3,654       |
+-----------------------------------------+-------------+-------------+

(2) โบนัสตอบแทนคณะกรรมการ ผู้บริหาร และพนักงาน

  ณ วันที่ 29 กันยายน 2547 ที่ประชุมสามัญผู้ถือหุ้นครั้งที่ 1/2547
  มีมติอนุมัติให้กรรมการผู้จัดการเป็น ผู้พิจารณาดำเนินการจัดสรรโบนัสค่าตอบแทนให้
   คณะกรรมการ ผู้บริหาร และพนักงาน เพื่อนำเสนอต่อคณะกรรมการเพื่ออนุมัติ
  ทั้งนี้จะต้องไม่เกินร้อยละ 3 ของกำไรสุทธิของบริษัทและ
  จะไม่จัดสรรให้กับคณะกรรมการตรวจสอบ โดยในปี 2548 บริษัทได้จ่ายโบนัสไม่เกินร้อยละ 3
  ของกำไรสุทธิของบริษัท

  (ค) ค่าตอบแทนอื่นๆ (ที่ไม่ใช่เงิน)

  บริษัทและพนักงานได้ร่วมกันจดทะเบียนจัดตั้งกองทุนสำรองเลี้ยงชีพ
  โดยบริษัทจ่ายสมทบให้ในอัตราร้อยละ 2 - 5 ของเงินเดือน
  โดยบริษัทจะเริ่มจ่ายสมทบกองทุนสำรองเลี้ยงชีพให้กับผู้บริหารและพนักงาน 1
  เดือนก่อนนำหลักทรัพย์บริษัทเข้าซื้อขายในตลาดหลักทรัพย์แห่งประเทศไทย

   

  9.4 การกำกับดูแลกิจการ

 

คณะกรรมการบริษัทได้กำหนดการกำกับดูแลกิจการที่ดีเป็นจำนวน 15 ข้อ
ตามแนวทางของตลาดหลักทรัพย์แห่งประเทศไทย
เพื่อให้ฝ่ายบริหารปฏิบัติตามในการกำกับดูแลกิจการ โดยมีรายละเอียดแต่ละข้อดังนี้

1.  นโยบายเกี่ยวกับการกำกับดูแลกิจการ

คณะกรรมการบริษัทให้ความสำคัญในการกำหนดนโยบายการกำกับดูแลกิจการที่ดี
เพื่อเสริมสร้างให้บริษัทเติบโตได้ด้วยความมั่นคง โปร่งใส และมีประสิทธิภาพ
ทั้งนี้การดำเนินการทางธุรกิจจะต้องให้ความเป็นธรรมต่อผู้ที่เกี่ยวข้องทุกฝ่าย
อันจะเป็นการเพิ่มความเชื่อมั่นให้แก่ ผู้ถือหุ้น นักลงทุน และผู้มีส่วนได้ส่วนเสียทุกฝ่าย
โดยนโยบายการกำกับดูแลกิจการมีรายละเอียดดังนี้

-   การบริหารกิจการให้เติบโตอย่างมีประสิทธิภาพ มั่นคง และต่อเนื่องในระยะยาว
    เพื่อประโยชน์สูงสุดของผู้ถือหุ้นในระยะยาว

-   การปฏิบัติต่อผู้ถือหุ้น และผู้มีส่วนได้เสียอย่างเท่าเทียมกัน

-   การเปิดเผยข้อมูลต่อผู้ถือหุ้น ผู้ลงทุน และผู้มีส่วนได้ส่วนเสียให้รับทราบ อย่างเหมาะสม
    เพียงพอ โปร่งใส

-   การบริหารความเสี่ยงในการดำเนินกิจการที่รัดกุม และอยู่ในระดับที่เหมาะสมควบคุมได้

2.  สิทธิของผู้ถือหุ้น

คณะกรรมการบริษัทให้ความสำคัญในสิทธิของผู้ถือหุ้น
โดยได้กำหนดนโยบายให้ฝ่ายบริหารจัดส่งข้อมูลให้ผู้ถือหุ้นได้รับข้อมูลของบริษัทที่ถูกต้อง ครบถ้วน
เพียงพอ ทันเวลา และเท่าเทียมกัน เพื่อประกอบการตัดสินใจในการประชุมผู้ถือหุ้น
โดยในการประชุมผู้ถือหุ้นทุกครั้ง บริษัทจะจัดส่งหนังสือนัดประชุมที่มีข้อมูลเพียงพอต่อการตัดสินใจ
โดยบริษัทจะส่งหนังสือนัดประชุมให้แก่ผู้ถือหุ้นไม่น้อยกว่า 7 วัน ก่อนวันประชุม
หรือตามระยะเวลาที่กฎหมายที่เกี่ยวข้องกำหนด นอกจากนี้
ในกรณีที่ผู้ถือหุ้นไม่สามารถเข้าร่วมประชุมได้ ผู้ถือหุ้นสามารถมอบฉันทะให้ผู้อื่นเข้าร่วมประชุมแทน

3.  สิทธิของผู้มีส่วนได้เสียกลุ่มต่าง ๆ

คณะกรรมการบริษัทให้ความสำคัญในสิทธิของผู้มีส่วนได้เสียกลุ่มต่าง ๆ
โดยได้กำหนดนโยบายให้ฝ่ายบริหารวางระบบการบริหารและจัดการต่อผู้มีส่วนได้เสียกลุ่มต่าง ๆ
ทุกฝ่ายด้วยความเสมอภาคอย่างเคร่งครัด เพื่อให้เกิดความร่วมมือกันระหว่างบริษัท
และผู้มีส่วนได้เสียกลุ่มต่างๆ
อันจะเป็นการสร้างความมั่งคั่งในการดำเนินกิจการให้แก่บริษัทในระยะยาว
ทั้งนี้นโยบายในการดูแลสิทธิของผู้มีส่วนได้เสียกลุ่มต่างๆมีดังนี้

+-------+---+-----------------------------------------------------------+
| พ     | : |   บริษัทจะปฏิบัติต่อพนักงานอย่างเท่าเทียมกันและเป็นธรรม               |
| นักงาน |   |   โดยให้ผลตอบแทนที่เหมาะสม                                   |
+-------+---+-----------------------------------------------------------+
| ลูกค้า  | : | บริษัทผลิตสินค้าที่มีคุณภาพและมาตรฐานที่สูง                           |
|       |   | ที่ได้การรับรองมาตรฐานผลิตภัณฑ์อุตสาหกรรมเลขที่ มอก 1505-2541       |
|       |   | และการรับรองมาตรฐานผลิต ISO 9001:2000                       |
|       |   | และมีนโยบายในการ                                           |
|       |   | พัฒนาสินค้าเพื่อให้สอดคล้องกับความต้องการของลูกค้าในระดับราคาที่เหมาะสม |
|       |   | โดยให้ความสำคัญในการส่งสินค้าตรงต่อเวลา                         |
|       |   | รวมถึงการให้คำแนะนำและบริการหลังการขายอย่างต่อเนื่อง              |
+-------+---+-----------------------------------------------------------+
| ชุมชน  | : | บริษัทได้รับรางวัลดีเด่นในการรักษาความสะอาด และดูแลสภาพแวดล้อม      |
|       |   | รวมถึงมีนโยบายในการสร้างรายได้ และพัฒนาชุมชนอย่างต่อเนื่อง          |
+-------+---+-----------------------------------------------------------+
| คู่ค้า   | : | บริษัทจะปฏิบัติตามสัญญาต่อคู่ค้าอย่างเป็นธรรม                         |
+-------+---+-----------------------------------------------------------+
| เจ้าหนี้ | : | บริษัทจะปฏิบัติตามเงื่อนไขตามสัญญาเงินกู้                            |
+-------+---+-----------------------------------------------------------+
| คู่แข่ง  | : | บริษัทจะดำเนินการแข่งขันด้วยความสุจริต                            |
|       |   | และไม่มีนโยบายในการตัดราคาสินค้า                               |
|       |   | แต่จะเน้นการจำหน่ายสินค้าที่มีคุณภาพที่ดีกว่าคู่แข่ง                      |
|       |   | และบริการหลังการขายที่มีประสิทธิภาพ                              |
+-------+---+-----------------------------------------------------------+

4.  การประชุมผู้ถือหุ้น

คณะกรรมการบริษัทให้ความสำคัญในการประชุมผู้ถือหุ้น
โดยกำหนดนโยบายให้ฝ่ายบริหารปฏิบัติด้วยความเสมอภาคอย่างเคร่งครัด ต่อผู้ถือหุ้นทุกๆราย
โดยหนังสือนัดประชุมผู้ถือหุ้นประกอบด้วยวาระการประชุม
จะส่งให้ผู้ถือหุ้นทั้งในและต่างประเทศล่วงหน้าเป็นเวลาเพียงพอ
และเปิดโอกาสให้ผู้ถือหุ้นแสดงความเห็น และตั้ง คำถามใดๆ
อย่างเท่าเทียมกันในที่ประชุมตามระเบียบวาระการประชุม

5.  ภาวะผู้นำและวิสัยทัศน์

คณะกรรมการบริษัทร่วมกับผู้บริหารระดับสูงกำหนด วัตถุประสงค์ วิสัยทัศน์ กลยุทธ์ เป้าหมาย
และแผนธุรกิจ ในการดำเนินงานทั้งระยะสั้นและระยะยาว รวมถึงนโยบายด้านการเงิน
การบริหารความเสี่ยง และภาพรวมของบริษัท
เพื่อให้ผู้บริหารดำเนินธุรกิจอย่างมีประสิทธิผลและประสิทธิภาพ
ทั้งนี้คณะกรรมการบริษัทยังมีหน้าที่สำคัญในการกำกับดูแล ตรวจสอบ
และประเมินผลการปฏิบัติงานของผู้บริหารอย่างเป็นอิสระ โดยคำนึงถึง
ผลประโยชน์ของบริษัทและผู้ถือหุ้นในระยะยาว

นอกจากนี้คณะกรรมการบริษัทกำหนดการแบ่งแยกอำนาจ หน้าที่ และความรับผิดชอบของ
คณะกรรมการ คณะกรรมการตรวจสอบ และกรรมการผู้จัดการ/ผู้บริหารระดับสูงอย่างชัดเจน

บริษัทมีกรรมการ 2 ชุดได้แก่ คณะกรรมการบริษัท และคณะกรรมการตรวจสอบ โดยมีรายละเอียด
ของคณะกรรมการบริษัท และคณะกรรมการตรวจสอบ ตามข้อ 9.1 เรื่องโครงสร้างการจัดการ

6.  ความขัดแย้งทางผลประโยชน์

คณะกรรมการบริษัทให้ความสำคัญในการตรวจสอบรายการที่อาจมีความขัดแย้งของผลประโยชน์ของผู้ที่เกี่ยวข้อง
โดยกำหนดให้ฝ่ายบริหารปฏิบัติตามระเบียบคณะกรรมการของบริษัท เรื่อง
กรอบการทำรายการระหว่างกันกับบุคคลที่อาจมีความขัดแย้งกัน ตามมติคณะกรรมการ
ในการประชุมครั้งที่ 1/ 2548 วันที่ 21 มกราคม 2547
ซึ่งเป็นไปตามกฎเกณฑ์ของตลาดหลักทรัพย์แห่งประเทศไทย
และคณะกรรมการกำกับหลักทรัพย์อย่างเคร่งครัด

  รายการขัดแย้งทางผลประโยชน์ และ/หรือ รายการที่เกี่ยวโยงกัน

  บริษัทมีมาตรการอนุมัติรายการที่อาจมีความขัดแย้งทางผลประโยชน์ของผู้ที่เกี่ยวข้อง ดังนี้

(1) การทำรายระหว่างกันกับบุคคลที่อาจมีความขัดแย้งกัน ที่ไม่ใช่เป็นธุรกรรมปกติ
    ต้องได้รับความเห็นชอบของคณะกรรมการตรวจสอบ
    และได้รับอนุมัติจากคณะกรรมการก่อนจึงจะดำเนินการได้ ทั้งนี้ โดยคำนึงถึงเหตุผล
    ความจำเป็น ความสมเหตุสมผล
    สามารถเปรียบเทียบกับเงื่อนไขของรายการที่เกิดขึ้นระหว่างบริษัทกับบุคคลภายนอกได้
    และต้องดำเนินการตามระเบียบหรือประกาศของคณะกรรมการกำกับหลักทรัพย์และตลาดหลักทรัพย์
    และประกาศของตลาดหลักทรัพย์และกฎหมายที่เกี่ยวข้อง

(2) การทำรายการระหว่างกันกับบุคคลที่อาจมีความขัดแย้ง เฉพาะธุรกรรมปกติ เช่น
    การขายสินค้า การให้บริการ การซื้อสินค้าเป็นต้น ให้กรรมการผู้จัดการอนุมัติได้
    เมื่อรายการดังกล่าวมีเงื่อนไขในด้านราคา การชำระเงินและเงื่อนไขอื่น ๆ
    เป็นไปในทำนองเดียวกันกับที่บริษัททำกับบุคคลอื่น

  ในกรณีที่กรรมการผู้จัดการตกเป็น “บุคคลที่อาจมีความขัดแย้ง”
  กรรมการผู้จัดการไม่มีอำนาจอนุมัติ การอนุมัติให้เป็นอำนาจของคณะกรรมการ โดยในกรณีเช่นนั้น
  กรรมการผู้จัดการจะเข้าร่วมประชุมหรือลงมติในเรื่องนั้นไม่ได้
  ทั้งนี้เว้นแต่เป็นธุรกรรมการค้าปกติ อาทิเช่น ขายอิฐบล๊อก ที่ไม่เกิน 2 ล้านบาท ต่อรายการ
  เมื่อกรรมการผู้จัดการได้ขออนุมัติเป็นหลักการ
  โดยแจ้งให้กรรมการทราบถึงเงื่อนไขตามวรรคหนึ่งแล้ว
  ให้กรรมการผู้จัดการดำเนินการตามวรรคหนึ่งได้
  แต่จะต้องแจ้งเรื่องให้คณะกรรมการตรวจสอบทราบ ในการประชุมครั้งต่อไป

  ในกรณีที่กรรมการคนใดตกเป็น “บุคคลที่อาจมีความขัดแย้ง”
  กรรมการในเรื่องที่เสนอต่อคณะกรรมการในเรื่องใด
  กรรมการผู้นั้นจะอยู่ในที่ประชุมหรือลงมติในเรื่องนั้นไม่ได้

ทั้งนี้ คณะกรรมการตรวจสอบจะสอบทานรายการที่อาจมีความขัดแย้งทางผลประโยชน์ และ/หรือ
รายการที่อาจมีรายการที่เกี่ยวโยงกัน โดยพิจารณาความเหมาะสมของรายการดังกล่าวทุกครั้ง
และจะเปิดเผยรายละเอียด มูลค่ารายการ คู่สัญญา เหตุผลความจำเป็น ไว้ในรายงานประจำปี
และแบบ 56-1

การดูแลเรื่องใช้ข้อมูลภายใน

คณะกรรมการบริษัทกำหนดให้ผู้บริหารซึ่งได้แก่คณะกรรมการและผู้บริหาร
ผู้ดำรงตำแหน่งสูงสุดทางบัญชีและการเงิน
รวมถึงเจ้าหน้าที่ทุกรายที่เกี่ยวข้องลงนามรับทราบมาตรการดูแลการใช้ข้อมูลภายในดังนี้

-   กรรมการและผู้บริหารทุกรายต้องรายงานการเปลี่ยนแปลงการถือครองหลักทรัพย์ตามมาตรา
    59 แห่งพระราชบัญญัติหลักทรัพย์และตลาดหลักทรัพย์ พ.ศ.2535

-   กรรมการและผู้บริหาร ผู้ดำรงตำแหน่งสูงสุดทางบัญชีและการเงิน
    รวมถึงเจ้าหน้าที่ทุกรายที่เกี่ยวข้อง
    ไม่สามารถเปิดเผยข้อมูลภายในของบริษัทให้กับบุคคลภายนอก และ/หรือ
    นำข้อมูลภายในไปใช้เพื่อประโยชน์ส่วนตนเอง และ/หรือ ผู้อื่น

-   กรรมการและผู้บริหารทุกรายห้ามทำการซื้อขายหุ้น หรือหลักทรัพย์ใด ๆ ของบริษัทเป็นเวลา 1
    เดือนก่อนประกาศงบการเงินสู่สาธารณชน

7.  จริยธรรมธุรกิจ

คณะกรรมการบริษัท
ถือว่าจรรยาบรรณเป็นสิ่งสำคัญที่จะต้องส่งเสริมและสนับสนุนให้พนักงานถือปฏิบัติอย่างสม่ำเสมอ
โดยคณะกรรมการบริษัท ได้กำหนดจริยธรรมธุรกิจ (Code of Ethics)
เพื่อเป็นแนวทางในการประพฤติปฏิบัติ
และสนับสนุนให้ผู้บริหารระดับสูงประพฤติปฏิบัติตนเป็นตัวอย่างที่ดี

8.  การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 6 ท่าน แบ่งเป็นกรรมการที่เป็นผู้บริหาร 3ท่าน
และกรรมการตรวจสอบ 3 ท่าน ทั้งนี้ กรรมการตรวจสอบคิดเป็นสัดส่วนร้อยละ 50
ของกรรมการในคณะกรรมการบริษัท ดังนั้นจึงมั่นใจได้ว่าคณะกรรมการบริษัท
จะปฏิบัติหน้าที่ได้อย่างเป็นอิสระ ปราศจากการชี้นำ ทำให้การตัดสินใจเป็นไปอย่างมีประสิทธิภาพ

กรรมการตรวจสอบ 3 ท่านเป็นผู้ทรงคุณวุฒิที่มีพื้นฐานและความเชี่ยวชาญจากหลายอาชีพ มีภาวะผู้นำ
วิสัยทัศน์กว้างไกล เป็นผู้มีคุณธรรมและจริยธรรม มีประวัติการทำงานที่โปร่งใสไม่ด่างพร้อย
และมีความสามารถในการแสดงความคิดเห็นอย่างอิสระ
นอกจากนี้ยังมีการกำหนดหน้าที่และความรับผิดชอบของคณะกรรมการอย่างชัดเจน
เพื่อให้สามารถปฏิบัติหน้าที่ได้อย่างมีประสิทธิภาพ

คณะกรรมการของบริษัทมีจำนวน 6 ท่าน ประกอบด้วย

-   กรรมการที่เป็นผู้บริหาร 3 คน

-   กรรมการตรวจสอบ 3 คน

9.  การรวมหรือการแยกอำนาจ

ณ วันที่ 29 กันยายน 2547 ที่ประชุมสามัญผู้ถือหุ้นครั้งที่ 1/2547 มีมติแต่งตั้งให้ นายมีชัย ฤชุพันธุ์
เป็นประธานคณะกรรมการบริษัท และประธานคณะกรรมการตรวจสอบ
และได้แต่งตั้งให้นายจอมทรัพย์ โลจายะ ดำรงตำแหน่งกรรมการผู้จัดการ
โดยได้มอบอำนาจให้กรรมการผู้จัดการเป็นผู้นำฝ่ายบริหาร
ดำเนินการบริหารงานทั่วไปตามนโยบายที่คณะกรรมการบริษัทกำหนดไว้
ทั้งนี้การแบ่งแยกบทบาทและหน้าที่ของทั้งสองตำแหน่งมีความที่ชัดเจนและมีความสมดุลในอำนาจการดำเนินงาน

10. ค่าตอบแทนกรรมการและผู้บริหาร

ค่าตอบแทนกรรมการ

ณ วันที่ 27 เมษายน 2548 ที่ประชุมสามัญผู้ถือหุ้นประจำปี 2548
ได้กำหนดค่าตอบแทนกรรมการโดยคำนึงถึงหน้าที่ของกรรมการแต่ละท่าน
และระดับค่าตอบแทนกรรมการในอุตสาหกรรม
โดยค่าตอบแทนดังกล่าวต้องเหมาะสมและเพียงพอที่จะรักษากรรมการที่มีคุณภาพให้เป็นกรรมการของบริษัท
เพื่อประโยชน์สูงสุดต่อผู้ถือหุ้น นอกจากนี้ หากกรรมการท่านใดทำหน้าที่เกินกว่าหน้าที่กรรมการทั่วไป
เช่น กรรมการตรวจสอบ หรือกรรมการผู้จัดการ
บริษัทจะพิจารณาค่าตอบแทนเพิ่มเติมในการทำหน้าที่เพิ่มเติม ทั้งนี้
นโยบายค่าตอบแทนกรรมการจะนำเข้าที่ประชุมผู้ถือหุ้นอนุมัติทุกปี
โดยบริษัทจะเปิดเผยค่าตอบแทนกรรมการในรายงานประจำปี (แบบ 56-1)

ค่าตอบแทนผู้บริหาร

ณ วันที่ 29 กันยายน 2547 ที่ประชุมสามัญผู้ถือหุ้นครั้งที่ 1/2547 มอบอำนาจให้คณะกรรมการเป็น
ผู้กำหนดค่าตอบแทนผู้บริหารทุกท่าน โดยจะพิจารณาจากผลการดำเนินงานของบริษัท
ผลการดำเนินงานของ ผู้บริหารแต่ละท่าน และระดับค่าตอบแทนผู้บริหารในอุตสาหกรรม ทั้งนี้
ค่าตอบแทนดังกล่าวจะต้องสามารถจูงใจให้ผู้บริหารที่มีศักยภาพสูงให้ทำงานในบริษัทในระยะยาว
โดยคณะกรรมการ จะเป็นผู้พิจารณาความเหมาะสมของค่าตอบแทนผู้บริหาร
ทั้งนี้บริษัทจะเปิดเผยค่าตอบแทนผู้บริหารในรายงานประจำปี (แบบ 56-1)

11. การประชุมคณะกรรมการ

คณะกรรมการบริษัทมีกำหนดประชุมตามปกติอย่างน้อยไตรมาสละ 1 ครั้ง
และอาจมีการประชุมวาระพิเศษเพิ่มเติมตามความเหมาะสม
โดยบริษัทจะจัดส่งหนังสือนัดประชุมล่วงหน้าไม่น้อยกว่า 7 วันก่อนวันประชุม
ยกเว้นเป็นการเรียกประชุมด่วนให้เป็นไปตามข้อบังคับบริษัท ทั้งนี้
หนังสือเชิญประชุมแต่ละครั้งจะกำหนดวาระการประชุมไว้ล่วงหน้า
รวมทั้งมีการส่งรายละเอียดประกอบวาระการประชุมให้คณะกรรมการบริษัทได้มีเวลาศึกษาและพิจารณาล่วงหน้า
การพิจารณาวาระต่างๆ จะคำนึงถึงผลประโยชน์ของผู้ถือหุ้นและผู้มีส่วนเกี่ยวข้องอย่างเป็นธรรม
และเปิดโอกาสให้มีการแสดงความเห็นอย่างอิสระ
ในแต่ละวาระมีการแบ่งเวลาไว้อย่างเพียงพอเพื่อการอภิปรายและแสดงความเห็นอย่างรอบคอบโดยทั่วกัน
และมีประธานกรรมการเป็นผู้ดูแลให้ใช้เวลาในการประชุมอย่างเหมาะสม
โดยได้รายงานจำนวนครั้งในการเข้าประชุมของคณะกรรมการไว้ในรายงานประจำปี

ในการประชุมคณะกรรมการบริษัท ฝ่ายบริหารจัดการ จะเข้าร่วมประชุมด้วย
เพื่อรายงานผลการดำเนินงาน เสนอเรื่อง ให้ข้อมูลและข้อคิดเห็นที่เป็นประโยชน์
รับทราบนโยบายและการตัดสินใจของคณะกรรมการบริษัท
เพื่อให้สามารถนำนโยบายและแผนงานต่างๆ ไปดำเนินงานอย่างมีประสิทธิภาพได้โดยเร็ว
ยกเว้นการประชุมบางวาระที่จะประชุมเฉพาะคณะกรรมการบริษัทฯ
เพื่อให้มีอิสระในการแสดงความคิดเห็นเกี่ยวกับฝ่ายบริหารจัดการ

ในปี 2548 บริษัทได้จัดให้มีการประชุมคณะกรรมการทั้งสิ้นรวม 14 ครั้ง
โดยรายละเอียดการเข้าร่วมประชุมของคณะกรรมการมีดังนี้

+-------------------------------+--------------------------------------+
| รายชื่อกรรมการ                  | การประชุมทั้งหมด / จำนวนที่เข้าร่วมประชุม    |
|                               | ในปี 2548 (ครั้ง)                       |
+-------------------------------+--------------------------------------+
| 1.  นายมีชัย ฤชุพันธุ์              | 14/9                                 |
|                               |                                      |
| 2.  นายกำธร อุดมฤทธิรุจ          | 14/8                                 |
|                               |                                      |
| 3.  นางไตรทิพย์ ศิวะกฤษณ์กุล       | 14/9                                 |
|                               |                                      |
| 4.  นายจอมทรัพย์ โลจายะ         | 14/14                                |
|                               |                                      |
| 5.  นายขุมทรัพย์ โลจายะ          | 14/14                                |
|                               |                                      |
| 6.  นายโยธิน อึ่งกูล              | 14/14                                |
+-------------------------------+--------------------------------------+

12. คณะอนุกรรมการ

คณะกรรมการตรวจสอบ

ณ วันที่ 29 กันยายน 2547 ที่ประชุมสามัญผู้ถือหุ้นครั้งที่ 1/2547 มีมติแต่งตั้งกรรมการตรวจสอบ 3
ท่าน เพื่อช่วยในการกำกับดูแลกิจการของบริษัท ทั้งนี้ รายละเอียดเกี่ยวกับรายชื่อ
อำนาจหน้าที่และความรับผิดชอบของคณะกรรมการตรวจสอบตาม ข้อ 5
เรื่องภาวะผู้นำและวิสัยทัศน์ภายใต้หัวข้อ 9.4 การกำกับดูแลกิจการ

  กรรมการกำหนดค่าตอบแทน

บริษัทยังไม่มีคณะอนุกรรมการกำหนดค่าตอบแทนของคณะกรรมการ และผู้บริหาร
แต่มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งผลประกอบการของบริษัทประกอบการพิจารณากำหนด
ก่อนนำเสนอความเห็นต่อประชุมผู้ถือหุ้นเพื่อพิจารณาตัดสินใจขั้นสุดท้าย

13. ระบบการควบคุมและการตรวจสอบภายใน

คณะกรรมการบริษัทให้ความสำคัญกับระบบการควบคุมและการตรวจสอบภายใน
ทั้งในระดับบริหารและในระดับปฏิบัติงาน จึงได้กำหนดภาระหน้าที่
อำนาจการดำเนินการของผู้ปฏิบัติงานผู้บริหารไว้อย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
ทั้งนี้ผู้ติดตามควบคุมและประเมินผลจะต้องรายงานโดยตรงต่อคณะกรรมการตรวจสอบ
เพื่อให้คณะกรรมการตรวจสอบสามารถเข้ามาตรวจสอบการดำเนินงานของบริษัทได้ในทุกขั้นตอน

  การบริหารความเสี่ยง :

คณะกรรมการบริษัทได้ให้ความสำคัญเกี่ยวกับการบริหารความเสี่ยงเป็นอย่างมาก
โดยได้กำหนดนโยบายการบริหารความเสี่ยงในการดำเนินกิจการที่รัดกุม
และอยู่ในระดับที่เหมาะสมควบคุมได้
ทั้งนี้ยังได้วางระบบการป้องกันและจัดการความเสี่ยงเพื่อเป็นแนวทางในการปฏิบัติงานด้วย

14. รายงานคณะกรรมการ

คณะกรรมการบริษัทมีความรับผิดชอบต่อการจัดทำรายงานทางการเงินของบริษัท ซึ่งจะปรากฏใน
รายงานประจำปี ทั้งนี้
คณะกรรมการกำหนดให้จัดทำงบการเงินตามมาตรฐานการบัญชีที่รับรองทั่วไปในประเทศไทย
โดยได้เลือกนโยบายบัญชีที่เหมาะสม ยึดหลักความระมัดระวังและถือปฏิบัติอย่างสม่ำเสมอ
รวมถึงได้เปิดเผยข้อมูลสำคัญอย่างเพียงพอในหมายเหตุประกอบงบการเงิน นอกจากนี้
คณะกรรมการบริษัทยังได้มอบหมายให้คณะกรรมการตรวจสอบรับผิดชอบในการสอบทาน
และประเมินระบบควบคุมภายใน
โดยคณะกรรมการตรวจสอบจะให้ความเห็นเกี่ยวกับระบบควบคุมภายในในรายงานประจำปีด้วย

15. ความสัมพันธ์กับผู้ลงทุน

เพื่อคณะกรรมการให้ความสำคัญอย่างสูงกับการบริหารความสัมพันธ์กับนักลงทุน
ซึ่งบริษัทอยู่ระหว่างการจัดตั้งหน่วยงานนักลงทุนสัมพันธ์เพื่อรับผิดชอบโดยตรงในการเปิดเผยข้อมูลและข่าวสารต่างๆ
ที่เป็นประโยชน์ต่อนักลงทุนสถาบัน นักลงทุนทั่วไป ผู้ถือหุ้น และนักวิเคราะห์
รวมถึงหน่วยงานภาครัฐที่เกี่ยวข้อง อย่างเท่าเทียมกัน ถูกต้อง ครบถ้วน และทันเวลา
ทั้งนี้ในขั้นเริ่มต้นบริษัทจะเผยแพร่ข้อมูลที่สำคัญผ่านสื่อของตลาดหลักทรัพย์ และ
www.superblock.co.th ของบริษัท

  9.5 การดูแลเรื่องการใช้ข้อมูลภายใน

คณะกรรมการบริษัทให้ความสำคัญในการควบคุมและการใช้ข้อมูลภายในอย่างรัดกุม
โดยเฉพาะข้อมูลแสดงฐานะการเงินของบริษัทจะต้องผ่านการสอบทานหรือตรวจสอบจากผู้สอบบัญชีรับอนุญาตและพิจารณาสอบทานจากคณะกรรมการตรวจสอบทุกครั้ง
ก่อนที่จะเสนอคณะกรรมการบริษัท และตลาดหลักทรัพย์แห่งประเทศไทย
และ/หรือเผยแพร่ต่อสาธารณชน

คณะกรรมการบริษัทได้กำหนดหลักเกณฑ์ในการนำข้อมูลภายในของบริษัทไปใช้เพื่อประโยชน์ส่วนตน
ดังนี้

(1) บริษัทมีระบบการรักษาข้อมูลเกี่ยวกับงบการเงินด้วยคอมพิวเตอร์ ทั้งนี้
บริษัทห้ามผู้ได้รับอนุญาตในการใช้ข้อมูลทางการเงินทั้งหมด รวมถึง คู่สมรส
และบุตรที่ยังไม่บรรลุนิติภาวะ ใช้ข้อมูลภายในเพื่อทำการซื้อ ขาย โอน
หรือรับโอนหลักทรัพย์ของบริษัท ก่อนที่ข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน
โดยเฉพาะในช่วง 1 เดือนก่อนที่งบการเงินของบริษัทจะถูกเผยแพร่ต่อสาธารณชน

(2) ห้ามมิให้กรรมการ ผู้บริหาร และผู้ดำรงตำแหน่งสูงสุดด้านบัญชีและการเงิน รวมถึงคู่สมรส
และบุตรที่ยังไม่บรรลุนิติภาวะ ใช้ข้อมูลภายในเพื่อทำการซื้อ ขาย โอน
หรือรับโอนหลักทรัพย์ของบริษัท ก่อนที่ข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน
โดยเฉพาะในช่วง 1 เดือนก่อนที่งบการเงินของบริษัทจะถูก เผยแพร่ต่อสาธารณชน

(3) ภายหลังจากที่ข้อมูลได้ถูกเผยแพร่แล้ว บุคคลข้างต้นในข้อ (1) ควรละเว้นการซื้อหรือขาย
หลักทรัพย์ของบริษัทจนกระทั่งประชาชนที่ได้รับข้อมูลดังกล่าวได้มีเวลาประเมินข้อมูลที่ได้รับในระยะเวลาพอสมควรแล้ว
(15 วัน นับตั้งแต่วันที่เผยแพร่)

บริษัทมีมาตรการลงโทษหากบุคคลข้างต้นกระทำผิดในเรื่องการนำข้อมูลภายในไปเปิดเผยแก่บุคคลภายนอกหรือบุคคลที่ไม่มีหน้าที่เกี่ยวข้อง
โดยกำหนดให้ปฏิบัติตามจรรยาบรรณในการปฏิบัติหน้าที่โดยสุจริตและยุติธรรมอย่างสม่ำเสมอและไม่ให้เข้าไปมีส่วนร่วมในการกระทำหรือปกปิดการกระทำใด
ๆ ที่ก่อให้เกิดความเสื่อมเสียแก่บริษัทหรือกระทำผิดกฎหมาย หากฝ่าฝืนถือว่าเป็นการกระทำผิดวินัย
ซึ่งมีบทลงโทษสูงสุดถึงไล่ออกจากงาน

ทั้งนี้ บริษัทได้แจ้งให้กรรมการ ผู้บริหาร และผู้ดำรงตำแหน่งสูงสุดด้านบัญชีและการเงิน
รับทราบหน้าที่ในการรายงานการถือครองหลักทรัพย์ของตน คู่สมรส และบุตรที่ยังไม่บรรลุนิติภาวะ
ต้องปฏิบัติตามประกาศสำนักงานคณะกรรมการ ก.ล.ต. ที่ สจ. 14/2540 เรื่อง
การจัดทำและเปิดเผยรายงานการถือหลักทรัพย์
และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535

  9.6 บุคลากร

(ก) จำนวนพนักงานของบริษัทฯ ทั้งหมด ณ วันที่ 31 ธันวาคม 2548 มีจำนวน 220 คน
แบ่งตามสายงานต่างๆ ดังนี้ 

+--------------------------------------+-------------------------------+
| สายงาน                               | จำนวนพนักงาน                   |
+--------------------------------------+-------------------------------+
| 1. ผู้บริหาร                            | 5                             |
+--------------------------------------+-------------------------------+
| 2. ฝ่ายโรงงาน                         | 159                           |
+--------------------------------------+-------------------------------+
| 3. ฝ่ายการตลาดและฝ่ายการขาย            | 27                            |
+--------------------------------------+-------------------------------+
| 4. ฝ่ายการเงินและบัญชี และฝ่ายจัดซื้อ        | 17                            |
+--------------------------------------+-------------------------------+
| 5. ฝ่ายบุคคลและธุรการ                   | 12                            |
+--------------------------------------+-------------------------------+
| รวม                                  | 220                           |
+--------------------------------------+-------------------------------+

 

  (ข) ข้อพิพาททางด้านแรงงานที่สำคัญในระยะ 3 ปีที่ผ่านมา (ปี 2546-2548)

  บริษัทไม่มีข้อพิพาทด้านแรงงานที่เป็นสาระสำคัญในระยะ 3 ปีที่ผ่านมา (ปี 2546 - 2548)

   (ค) ผลตอบแทนรวมและลักษณะผลตอบแทนที่ให้กับพนักงาน

ผลตอบแทนรวมของพนักงานแยกตามลักษณะผลตอบแทนดังนี้

+---------------------------------------------+------------------------+
| ลักษณะผลตอบแทน                               | ปี 2548                 |
|                                             |                        |
|                                             | (พันบาท)                |
+---------------------------------------------+------------------------+
| เงินเดือน / ค่าจ้าง                             | 30,255                 |
+---------------------------------------------+------------------------+
| โบนัส                                        | 2,986                  |
+---------------------------------------------+------------------------+
| ค่าใช้จ่ายเกี่ยวกับสวัสดิการพนักงาน                  | 2,625                  |
+---------------------------------------------+------------------------+
| รวม                                         | 35,866                 |
+---------------------------------------------+------------------------+

  (ง) นโยบายในการพัฒนาบุคลากร

  คณะกรรมการบริษัทได้ให้ความสำคัญในการพัฒนาบุคลากร ซึ่งเป็นทรัพยากรที่มีค่าของบริษัท
  โดยกำหนดให้ฝ่ายบริหารมีการจัดหลักสูตรฝึกอบรมบุคลากรอย่างสม่ำเสมอทุกไตรมาส
  โดยรายละเอียดดังนี้

  (1) ทุกๆไตรมาส แต่ละฝ่ายงานจะจัดประชุมเพื่อฝึกอบรม
  โดยในบางครั้งบริษัทจะเชิญวิทยากรที่มีความเชี่ยวชาญมาให้ความรู้และทักษะแก่บุคลากร
  ทั้งทางด้านทฤษฎีและการฝึกปฏิบัติ นอกจากนี้
  ยังมีการฝึกอบรมและให้ความรู้ระหว่างการปฏิบัติงานร่วมด้วย

  (2) การส่งบุคลากรไปรับการอบรมภายนอก

  2.1 บริษัทได้ส่งพนักงานและผู้บริหารเข้าอบรมหลักสูตรต่างๆ ที่เกี่ยวข้องกับการดำเนินธุรกิจ
  อาทิ หลักสูตร Seminar Mini MBA หรือ การบริหารการขาย
  โดยให้พนักงานและผู้บริหารได้มีโอกาสได้พัฒนาความรู้ที่ทันสมัยอยู่เสมอ
  ซึ่งจะนำมาผลประโยชน์ต่อบริษัท และผู้ถือหุ้นในระยะยาว

  2.2 บริษัทได้ส่งพนักงานและผู้บริหารเข้าร่วมงานวิจัยและพัฒนาผลิตภัณฑ์คอนกรีตมวลเบา
  และเยี่ยมชมโรงงานในต่างประเทศ เพื่อเรียนรู้เกี่ยวกับเทคโนโลยีการผลิตใหม่ๆ และ
  ผลิตภัณฑ์คอนกรีตมวลเบาใหม่ๆ